Tämä selvitys kattaa 1. tammikuuta ja 31. joulukuuta 2014 välisen ajanjakson, ja se on annettu ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä annetun Euroopan parlamentin ja neuvoston direktiivin 1999/2/EY 7 artiklan 4 kohdan mukaisesti. Se on kooste 27 jäsenvaltion ja yhden EFTA-maan Euroopan komissiolle lähettämistä tiedoista. Kroatia ei toimittanut vuotta 2014 koskevia tietoja.

Luettelo jäsenvaltioiden hyväksytyistä laitoksista on julkisesti saatavilla sellaisena kuin komissio on sen julkaissut.

2.2Säteilytetyt elintarvikkeet ja elintarvikkeiden ainesosat

Kuivattujen mausteyrttien, mausteiden ja maustekasvien säteilyttäminen on sallittu EU:ssa ionisoivalla säteilyllä käsiteltyjä elintarvikkeita ja elintarvikkeiden ainesosia koskevan yhteisön luettelon vahvistamisesta annetulla Euroopan parlamentin ja neuvoston direktiivillä 1999/3/EY . Lisäksi seitsemän jäsenvaltiota on ilmoittanut komissiolle, että ne pitävät voimassa tiettyjä elintarvikkeita ja elintarvikkeiden ainesosia koskevat kansalliset luvat direktiivin 1999/2/EY 4 artiklan 4 kohdan mukaisesti. Komissio on julkaissut luettelon kansallisista luvista.

Säteilytettyjen elintarvikkeiden tai vähintään yhtä säteilytettyä ainesosaa sisältävien elintarvikkeiden pakkausmerkinnässä on oltava maininta ”säteilytetty” tai ”käsitelty ionisoivalla säteilyllä”. Jos säteilytettyä tuotetta käytetään koostetun elintarvikkeen ainesosana, tämän saman maininnan on oltava sen nimen yhteydessä ainesosaluettelossa. Kun kyse on pakkaamattomana myytävistä tuotteista, maininnan on oltava näkyvillä yhdessä tuotenimen kanssa taulussa tai kyltissä, joka on sijoitettu tuoteastian yläpuolelle tai viereen.

Euroopan standardointikomitea (CEN) on komission antaman toimeksiannon perusteella standardoinut useita analyysimenetelmiä, jotta voitaisiin valvoa pakkausmerkintöjen asianmukaisuutta ja paljastaa luvatta säteilytetyt tuotteet.

3.Säteilytyslaitoksissa tehtyjen tarkastusten tulokset ja käytetyt säteilyannokset

Kertomuksen tässä osassa esitetään säteilytyslaitoksissa tehtyjen tarkastusten tulokset erityisesti käsiteltyjen tuoteryhmien ja -määrien sekä käytettyjen säteilyannosten osalta. Jäsenvaltioiden toimittamien tietojen mukaan toimivaltaisten viranomaisten suorittamissa tarkastuksissa vahvistui, että hyväksytyt säteilytyslaitokset olivat direktiivin 1999/2/EY vaatimusten mukaisia.

Seuraavissa taulukoissa ja kuvissa esitetään Euroopassa hyväksytyissä laitoksissa vuonna 2014 tehtyjen tarkastusten tulokset erityisesti käsiteltyjen elintarvikkeiden ja elintarvikkeiden ainesosien ryhmien ja määrien sekä käytettyjen annosten osalta.

3.1Tiivistelmä EU:n tilanteesta

Seuraavassa taulukossa esitetään EU:n 13 jäsenvaltiossa sijaitsevissa hyväksytyissä säteilytyslaitoksissa ionisoivalla säteilyllä käsiteltyjen elintarvikkeiden määrät (tonneina).

Jäsenvaltio Hyväksyttyjen laitosten lukumäärä Käsitelty määrä (tonnia) Belgia 1 3 289,6 Bulgaria 2 Ei säteilytettyjä elintarvikkeita Tšekki 1 20,1 Saksa 4 97,3 Viro 1 33,7 Espanja 3* 233,1 Ranska 5 463,3 Italia 1 Ei säteilytettyjä elintarvikkeita Unkari 1 70,0 Alankomaat 2 1 308,2 Puola 2* 55,0 Romania 1 Ei säteilytettyjä elintarvikkeita Yhdistynyt kuningaskunta 1 Ei säteilytettyjä elintarvikkeita EU:n jäsenvaltiot yhteensä: 25 5 543,3 Norja 1 7,6 Yhteensä: 26 5 550,9

* Elintarvikkeita säteilytettiin vain yhdessä hyväksytyssä säteilytyslaitoksessa.

Euroopan unionissa on 25 hyväksyttyä säteilytyslaitosta, jotka sijaitsevat 13 jäsenvaltiossa. Vuonna 2014 vain 8:ssa jäsenvaltiossa 13:sta säteilytettiin elintarvikkeita.

Seuraavassa pylväskaaviossa esitetään Euroopan unionissa hyväksytyissä säteilytyslaitoksissa ionisoivalla säteilyllä käsiteltyjen elintarvikkeiden määrät (tonneina) ja tuoteryhmät vuonna 2014.

Seuraavissa jäsenvaltioissa ei ole hyväksyttyjä laitoksia: Tanska, Irlanti, Kreikka, Kypros, Latvia, Liettua, Luxemburg, Itävalta, Slovenia, Slovakia, Suomi, Ruotsi ja Portugali. Kroatian ja Maltan tilanteesta ei ole käytettävissä tietoja.

Seuraavissa taulukoissa esitetään asianomaisissa jäsenvaltioissa säteilytettyjen tuotteiden ryhmät sekä käytetyt säteilyannokset.

3.2Belgia

Elintarvikkeet Absorboitunut annos (kGy) Veri, plasma ja koagulaatit, joista on poistettu vesi 4,9–6,4 Pakastetut sammakonreidet 3,9–4,8 Siipikarjan sisäelimet 3,5–4,8

3.3Tšekki